જમવાનું પત્યા પછી પાછા સેમિનારમાં બેસી ગયા પણ હવે મારું તો મન બિલકુલ સેમિનારમાં લાગતું હતું નહી વારેઘડીએ મારી નજર વૈશાલી તરફ જ જતી રહેતી અને હવે તો વૈશાલી પણ મારી સામે જોઈ હસતી હતી. આજના દિવસમાં આખા સેમિનારમાં બસ તેને જોયા જ કરી. આજના દિવસનો સેમિનાર સાજે 5 વાગ્યાના સમયે પુરો થયો હવે 2 કલાક 5 થી 7 વાગ્યાનો સમય ફ્રી સમય હતો. સેમિનારમાં એક વાત સારી હતી કે છોકરા છોકરીઓ વચ્ચે કોઈ ખાસ અંતર રાખવામાં આવ્યું ન'તું છોકરા છોકરીઓ સાથે બેસી શકતા ને સાથે હોસ્ટેલ ના કમ્પાઉન્ડમાં ફરી શકતા કોઈ રોકટોક કરતું નહી.